Publication: Magyar Közlöny
Issue: MK-1998-103 (Year: 1998, Number: 103)
Era: 1990-2004
Section: 1996. évi LXXXI. törvény (a továbbiakban: Tao.) 4. §-a
Paragraph Index: 325

8. § A Tao. 21. §-ának (8) és (12) bekezdése helyébe a következő rendelkezések lépnek: „(8) A (7) bekezdés szerinti adókedvezmény — az ott meghatározott feltételek teljesítése esetén is — a beruházás üzembe helyezését követő második adóévben és azt követően csak abban az adóévben vehető igénybe, amelyben az adózó által foglalkoztatottak éves átlagos állományi létszáma legalább 100 fővel meghaladja a beruházás megkezdését megelőző adóévben foglalkoztatottak átlagos állományi létszámát.” „(12) A (11) bekezdés szerinti adókedvezmény — az ott meghatározott feltételek teljesítése esetén is — a beruházás üzembe helyezését követő második adóévben és azt követően csak abban az adóévben vehető igénybe, amelyben az adózó által foglalkoztatottak éves átlagos állományi létszáma legalább 500 fővel meghaladja a beruházás megkezdését megelőző adóévben foglalkoztatottak átlagos állományi létszámát.”

Source: https://magyarkozlony.hu/hivatalos-lapok/b27d666b7886dfb9ab7404621f89c800aa992694/dokumentumok/3aaf544fb2e0a0b9aac8a1a504dbf823655843ae/letoltes